# **Proiectul „Viață Sănătoasă: Reducerea poverii bolilor netransmisibile” anunță concurs pentru poziția vacantă de Expert în Asistența Integrată/ Asistență Medicală Primară Aplicată**

Proiectul „Viață Sănătoasă: Reducerea poverii bolilor netransmisibile” (Proiectul „Viața Sănătoasă„), finanțat de Agenția Elvețiană pentru Dezvoltare și Cooperare, anunță concurs pentru poziția vacantă de Expert în **Asistență Integrată**/ Asistență Medicală Primară Aplicată

**Informații generale**

Bolile netransmisibile (BNT), precum diabetul, hipertensiunea și boala ischemică a inimii, continuă să fie o povară pentru Republica Moldova, fiind cauza a 90% din toate decesele. În special, ratele bolii cardiace ischemice și ale accidentelor vasculare cerebrale sunt îngrijorătoare, în timp ce povara foarte mare a bolilor cardiovasculare justifică faptul că acesteia i se acordă prioritate în intervenții. În special au un risc mai mare pentru BNT persoanele în vârstă, persoanele care trăiesc în zonele rurale, bărbații și persoanele din grupurile vulnerabile din punct de vedere social.

Prima fază a proiectului „Viață sănătoasă” s-a desfășurat în perioada 2016-2020. În a doua fază, Proiectul va continua să ofere sprijin Ministerului Sănătății, Muncii și Protecției Sociale și, în strânsă colaborare cu partenerii naționali și internaționali, va răspunde acestor nevoi. A doua fază a proiectului a fost inițiată în octombrie 2020 și se va desfășura până în 2024.

Viziunea Proiectului „Viață sănătoasă: reducerea poverii bolilor netransmisibile” este că Republica Moldova își atinge Obiectivele de Acoperire Universală cu Servicii de Sănătate către anul 2030, la fel ca și Obiectivele de Dezvoltare Durabilă legate de sănătate, având o populație mai sănătoasă și prosperă. Având o astfel de viziune, obiectivul proiectului este de a contribui la îmbunătățirea stării de sănătate a populației, în special în zonele rurale, prin reducerea poverii BNT.

Sunt definite trei rezultate pentru atingerea acestui obiectiv:

* Rezultatul 1: Instituțiile naționale de sănătate promovează cele mai bune intervenții ale OMS și activează într-o manieră multisectorială bazată pe dovezi pentru a spori alfabetizarea populației cu privire la sănătate
* Rezultatul 2: Serviciile integrate calitative, susținute de regulamente și instruirea prestatorilor de servicii, îmbunătățesc prevenirea și gestionarea BNT
* Rezultatul 3: Oamenii își asumă responsabilitatea pentru propria sănătate, își solicită drepturile și cer factorilor de decizie să fie responsabili de a ajunge chiar și la cei mai vulnerabili pacienți cu BNT-uri

Având în vedere reformele majore, care sunt în curs de desfășurare în Moldova în domeniul administrației publice și sănătății publice, Proiectul „Viață Sănătoasă” va continua să sprijine transpunerea reformelor de la nivel național la nivel local și să asiste actorii locali în consolidarea asistenței medicale primare, cu accent pe consolidarea rolului de asistent medical comunitar și prestarea asistenței integrate împreună cu profesioniștii din sectorul social, autoritatea publică locală și alte domenii relevante.

Proiectul a fost implementat în 10 raioane-țintă în faza I și se va extinde în celelalte 24 raioane ale republicii în Faza II. Proiectul este implementat de Unitatea de Facilitare a Proiectului (UFP) cu sediul în mun. Chișinău. Pentru a-și completa echipa, UFP recrutează un Expert în **Asistență Integrată/ Asistență Medicală Primară Aplicată.**

**Sarcinile de bază**

Sub supravegherea Liderului de echipă și în strânsă colaborare cu alți membri ai UFP, Expertul în **Asistență Integrată/ Asistență Medicală Primară Aplicată** va avea următoarele responsabilități, după cum urmează:

* Contribui la dezvoltarea și implementarea asistenței integrate (centrate pe oameni) în BNT, în colaborare cu Expertul în asistență integrată /asistență socială, reprezintând sistemul de asistență medicală primară, în special:
  + Facilita promovarea și aprobarea regulamentului elaborat privind asistența comunitară integrată;
  + Sprijini promovarea și implementarea asistenței integrate prin dialoguri de politici, planificarea și consolidarea capacităților în strânsă colaborare cu furnizorii de servicii și autoritățile locale (Centrele de sănătate, autoritățile publice raionale și locale, sănătatea publică, direcțiile de asistență socială, alte părți relevante)
  + Facilita procesul de coordonare a prestării asistenței integrate la nivel central și local, utilizând platformele existente (comisiile naționale, Consiliul teritorial de sănătate publică etc.)
  + Oferi suportul reprezentanților AMP în implementarea activităților sectoriale centrate pe pacient și managementului de caz
  + Facilita revizuirea instrumentelor de monitorizare și evaluare existente pentru a reflecta asistența integrată și a sprijini pilotarea și instituționalizarea
  + Facilita includerea subiectelor specifice pentru asistența integrată în programele de formare medicală inițială și continuă pentru medicii de familie și asistenții medicali, în cooperare cu USMF ”Nicolae Testemițeanu” și Colegiile Medicale.
* Oferi suport pentru dezvoltarea și consolidarea rolului asistentului medical comunitar, inclusiv după cum urmează:
  + Facilita aprobarea Ordinului MSMPS revizuit cu privire la organizarea activității asistentului medical comunitar (AMC) și dezvoltarea standardului profesional;
  + Facilita dezvoltarea și implementarea modulului TI pentru AMC și a aplicației mobile.
* Oferi sprijin în implementarea obiectivelor Proiectului legate de asistența integrată, inclusiv:
  + Crea, facilita și modera grupurile de lucru naționale și raionale
  + Facilita activitățile de consolidare a capacităților legate de asistența integrată/ cooperare intersectorială în planificare și implementare
  + Documenta și efectua schimbul de evidențe și lecții învățate generate de proiect
  + Interacționa cu și orienta persoanele de contact la nivel central și raion
  + Deplasa în raioanele-țintă pentru oferirea supervizării profesioniștilor și a echipelor raionale și comunitare, monitoriza progresul acestora și colecta evidențe
  + Contribui la elaborarea rapoartelor de calitate, colecta indicatori relevanți, oferi suport în valorificarea realizărilor Proiectului
* Îndeplini alte sarcini tehnice și contribui la realizarea activităților Proiectului, la solicitarea Liderului de echipă.

**Poziția presupune deplasări în raioanele-pilot ale proiectului.** Între timp, majoritatea activităților și comunicarea cu partenerii naționali și locali sunt susținute la distanță**. Dacă nu va fi posibilă realizarea acestora de la distanță, toate măsurile necesare de protecție vor fi asigurate de către proiect.**

**Calificarea necesară:**

* Studii superioare în medicină, sănătate publică, nursing, științe ale sănătății sau studii echivalente
* Studiile postuniversitare în medicină de familie și sănătate publică prezintă un avantaj

**Experiența necesară:**

* Cel puțin 5 ani de experiență de lucru în domeniu relevant
* Experiență de lucru în proiectele din domeniu conex, inclusiv în proiectele internaționale (planificare, implementare, monitorizare și evaluare și raportare)
* Experiență în prestarea serviciilor de sănătate
* Experiență în organizarea și realizarea instruirilor, atelierelor și campaniilor de promovare
* Experiență de lucru cu agenții și instituții guvernamentale, societatea civilă, autorități publice locale, alți parteneri locali
* Cunoașterea demonstrabilă a sistemului de asistență medicală primară din Moldova și activitatea practică a instituțiilor din AMP, procesul de consolidare a capacităților, instrumentele practice (registre, indicatori de performanță, instrumente și rapoarte de monitorizare și colectare a datelor etc.)
* Cunoașterea colaborării intersectoriale și a sectorului social din Moldova va prezinta un avantaj

**Competențele necesare:**

* Abilitatea de a lucra într-un mediu schimbător și multi-cultural, de a stabili relațiile de lucru armonioase și eficiente ca parte a echipei
* Abilitatea de a lucra autonom și de a superviza personalul angajat
* Disponibilitatea de a călători în țară și în zonele rurale
* Abilitatea de a elabora rapoartele de calitate
* Abilități excelente de prezentare
* Cunoașterea limbii române și ruse. Cunoașterea limbii engleze va prezenta un avantaj.
* Competențe de utilizator experimentat ale pachetului Office și altor software-uri.

**Specificația poziției**

UFP oferă un contract cu acoperirea de 75%-100%, cu începerea cât mai curând posibilă pentru perioada de un an, cu reînnoirea contractului în dependență de performanța demonstrată și în acord cu liderul echipei și directorul de proiect (din Elveția).

Activitatea se va desfășura în or. Chișinău, Moldova, cu deplasări extinse în raioanele-pilot ale Proiectului. Expertul va raporta liderului de echipă.

**Procedura de aplicare:**

Persoanele interesate pot expedia CV-ul și o scrisoare de intenție la adresa electronică: [info@viatasan.md](mailto:info@viatasan.md) până la **28 februarie 2021**.